**EGYÜTTMŰKÖDÉSI MEGÁLLAPODÁS ÖNKÉNTES KÍSÉRŐVEL**

amely létrejött egyrészről a

|  |  |
| --- | --- |
| önkéntes kísérő neve: |  |
| önkéntes kísérő születési helye és időpontja: |  |
| önkéntes kísérő állandó lakcíme: |  |
| önkéntes kísérő adószáma: |  |

mint önkéntes kísérő, másrészről

|  |  |
| --- | --- |
| szervezet neve: | Tiszántúli Református Egyházkerület |
| szervezet székhelye: | 4026 Debrecen, Kálvin tér 17. |
| szervezet adószáma: | 19876182-2-09 |
| szervezet hivatalos képviselője/képviselői | Dr. Fekete Károly püspök és  Dr. Adorján Gusztáv főgondnok |

mint Projektgazda között a (a továbbiakban együttesen: *„Felek”)* között az alulírott helyen és időben, az alábbi feltételek mellett.

**Előzmények:**

A Tiszántúli Református Egyházkerület, az Esélyteremtő és közösségfejlesztő református ifjúsági programsorozat megvalósítása a Tiszántúlon című, EFOP-1.2.12-17-2017-00003 azonosító számú projekt támogatásával,nagyszabású ingyenes táboroztatási lehetőséget biztosít gyülekezeti gyermektáborok és osztálykirándulások szervezésére. A jelentkezők hat napos táborok keretében, négy táborhelyszín és három különböző programcsomag közül választhatnak. Az elkövetkező négy évben a Tiszántúli Református Egyházkerület közel 4500, 1-11. évfolyamos diák, hat napos táboroztatását támogatja térítésmentesen az Emberi Erőforrás Fejlesztési Operatív Program finanszírozásának köszönhetően. Az Örökségünk táborok célja a diákok körében a közösség szerepének, erejének és fontosságának tudatosítása, a túrák és kulturális programok segítségével a közösségi élmények megtapasztalása. Az esélyteremtés a hátrányos helyzetű tanulók körében.

1. **A megállapodás tárgya**

A Tiszántúli Református Egyházkerület elfogadja az önkéntes kísérő részvételét a programban. Az önkéntes kísérő vállalja a ………………………………………… táborhelyszínen, ………………………………. között megvalósítandó tábor lebonyolításában történő közreműködést. Jelen megállapodás rögzíti az együttműködés feltételeit a Tiszántúli Református Egyházkerület, mint projektgazda és a táborok szervezésében és lebonyolításában közreműködő önkéntes kísérő között.

1. **Tiszántúli Református Egyházkerület vállalja**
   1. A Tiszántúli Református Egyházkerület, mint projektgazda az alábbi szolgáltatásokat, feltételeket biztosítja térítésmentesen az önkéntes kísérők számára a táborok lebonyolítása érdekében:

* Jelen megállapodást aláíró önkéntes kísérők számára egy napos felkészítő tréning szervezése, amelyhez a Tiszántúli Református Egyházkerület biztosítja a helyszínt, tárgyi és személyi feltételeket. Utazási költségtérítést a tréningen történő részvételhez nem áll módjában biztosítani a projektgazdának.
* Szállás biztosítása: szállás biztosítása öt éjszakára[[1]](#footnote-1)
  + *Debrecenben a Debreceni Református Kollégium Diákotthonban*
  + *Berekfürdőn a Megbékélés Házában,*
  + *Beregdarócon a Hét Csillag Üdülő és Konferencia Központban*
  + *Tivadaron a Ház az Élő Vízhez Ifjúsági Üdülő Központban*
* Napi ötszöri étkezési lehetőség biztosítása az önkéntes kísérők számára a tábor helyszínén, egyedi étkezési igények figyelembevételével;
* A térség felfedezését, megismerését célzó városnéző túrák és buszos kirándulás szervezése kapcsán, előre kialakított program, busz és idegenvezető biztosítása;
* A Felső-Tisza-vidéki táborokban (Tivadari és Berek résztvevő önkéntes számára, a vízitúrák lebonyolításához szükséges eszközök és túravezető biztosítása[[2]](#footnote-2)
* Vezetett kerékpáros örökségtúrák lebonyolítása érdekében a Tisza-tónál (Berekfürdői tábor esetében) és a Felső-Tisza-vidéken (Tivadari és Beregdaróci táborhelyszín esetében) kerékpáros túravezető és kerékpár biztosítása[[3]](#footnote-3)
* Belépők biztosítása az előzetesen kialakított városnéző, buszos és kerékpáros örökségtúraútvonalakhoz kapcsolódó látványosságokhoz;
* Közösségfejlesztő és csapatépítő programok, ügyességi vetélkedők szervezése során előre kialakított program, a program megvalósításához szükséges moderátor és eszközök biztosítása;
* Életkori sajátosságoknak megfelelő hagyományőrző foglalkozások szervezése során, a foglalkozásokhoz szükséges tárgyi és személyi feltételek biztosítása;
* Életkori sajátosságoknak megfelelő történelmi játszóház lebonyolítása során, tárgyi és személyi feltételek biztosítása;
* Tematikus előadások lebonyolításához kapcsolódóan előadó biztosítása;
* Programcsomag biztosítása kizárólag a diákok számára történik.

1. **Önkéntes kísérő vállalja**
   1. Részt vesz a Tiszántúli Református Egyházkerület által szervezet felkészítő tréningen, melynek időpontjairól és helyszínéről tájékoztatást küld a projektgazda.
   2. A tábor időtartama 6 nap, 5 éjszaka. Az önkéntes kísérő vállalja, hogy a tábor teljes időtartama alatt személyesen jelen lesz.
   3. A felhívás szerint meghirdetett tematikus programokon, foglalkozásokon személyesen részt vesz, közreműködik a programok, foglalkozások sikeres lebonyolításában.
   4. Az önkéntes kísérő közreműködik a táborban résztvevő diákok táborhelyszínre történő utazásának megszervezésében és lebonyolításában. A Tiszántúli Református Egyházkerület az utazás biztosításához sem a csoport, sem az önkéntes esetében nem járul hozzá költségtérítéssel.
   5. Az önkéntes kísérő vállalja az alábbi, a Tiszántúli Református Egyházkerület által előírt dokumentumok összegyűjtését, a projektgazda által megadott határidőig:

* a jelenlegi tábor lebonyolításával megbízott önkéntesek adatlapja és felelősségi nyilatkozata
* önkéntes által kitöltött ESZA kérdőív
* táborban résztvevő gyermekekre vonatkozó adatlap, szülő/törvényes képviselő aláírásával
* résztvevő diákokra vonatkozó ESZA kérdőívek, szülő/torvényes képviselő aláírásával
* hozzájáruló nyilatkozat személyes adatok kezeléséhez szülő/torvényes képviselő aláírásával
* szülői egészségügyi nyilatkozat
* szülőkkel, diákokkal kötött részvételi megállapodás
* a beregdaróci és tivadari táborhelyszínt igénybe vevők esetében szülői engedély vizitúrán történő részvételről.
* rendszeres gyermekvédelmi kedvezményben részesülő, hátrányos, illetve halmozottan hátrányos helyzetű, valamint fogyatékossággal élő, sajátos nevelési igényű tanulók esetében hivatalos igazolás a rendszeres gyermekvédelmi kedvezményről, hátrányos, illetve halmozottan hátrányos helyzetről, valamint fogyatékosságról. A sajátos nevelési igényű gyermek esetén a tanuló betegségét, hatályos részletes szakértői véleménnyel igazolja[[4]](#footnote-4).

1. **A megállapodás időtartama:**
   1. A megállapodás annak aláírásával lép érvénybe, és az együttműködési megállapodásban megadott tábor megvalósításának időtartamáig szól.
2. **A Felek jogai és kötelezettségei:**
   1. Az önkéntes kísérő tudomásul veszi, hogy a Projektgazda nem felel a gyermekekért, ameddig a csoport egyéni utazás keretében meg nem érkezik a táborhelyszínre. A Projektgazda felelőssége megszűnik, amint a résztvevő elhagyja a tábort.
   2. Az önkéntes kísérő tudomásul veszi, hogy a tábori alapszabályok és a szálláshelyek házirendjének be nem tartásából eredő károkért, balesetekért a projektgazda nem vállal felelősséget.
   3. A Projektgazda felelőssége nem terjed ki azokra a káreseményekre, amelyeket a tábor résztvevői és az önkéntesek maguk okoznak.
3. A teljes tábori időszak alatt vállalja, hogy nem kerül alkohol, drog és egyéb tudatmódosító szerek befolyása alá, a tábor résztvevői körében nem dohányzik. Elfogadja, hogy megfelelő fizikai és pszichés állapot nyilvánvaló hiányában a tábort lebonyolító önkéntes a tábort nem vezethet.
   1. Köteles tájékoztatást adni a résztvevőknek, illetve a résztvevők hozzátartozóinak a tábor menetrendjéről, a tábor során kötelezően megvalósítandó programokról.
   2. Az önkéntes kísérő megismeri és betartja és a diákokkal betartatja a táborhelyek házirendjét.
   3. Elfogadja, hogy betartja a projekt szakmai vezetőjének iránymutatásait.
   4. Bármilyen értéktárgyat, vagy használati eszközt csak saját felelősségükre hozhatnak a táborba a diákok és az önkéntesek és erről tájékoztatja a résztvevőket. Azok elvesztéséből, megrongálódásából vagy megsemmisüléséből eredő károkért a Tiszántúli Református Egyházkerületet kártérítési kötelezettség nem terheli.
   5. Az együttműködő felek az együttműködési kötelezettség teljesítése körében a táborok lebonyolítása során az alábbi személyeken keresztül tartja egymással a kapcsolatot
4. Az önkéntes kísérő hozzájárul, hogy személyes adatait a Tiszántúli Református Egyházkerület, mint kevezményezett megismerje és kezelje. A megadott személyes adatokat az adatfeldolgozásban és kezelésben részt vevők bizalmasan, az információs önrendelkezési jogról és az információszabadságról szóló 2011. évi CXII. törvény rendelkezéseinek betartásával kezeli, azokat kizárólag összesítve, statisztikai módszerekkel feldolgozva használják fel. A fenti azonosítószámú projekttel kapcsolatos, monitoring célú adatszolgáltatáson kívül az adatok más célra nem kerülnek felhasználásra. Megőrzésük időtartamára a projekt egyéb dokumentumainak megőrzési kötelezettségére vonatkozó szabályok vonatkoznak, és jogosulatlan hozzáférés, megváltoztatás, továbbítás, nyilvánosságra hozatal elleni védelmük az adatbiztonság követelményének megfelelően kerül biztosításra. A projektgazda, mint adatfeldolgozó az Irányító Hatósággal, mint adatkezelővel kötött adatfeldolgozási szerződésben vállalt kötelezettséget az adatok törvényi előírásnak megfelelő összegyűjtésére, tárolására és továbbítására.

Felek jelen megállapodásból eredő jogvitáikat elsősorban tárgyalásos úton kívánják rendezni; amennyiben az egyeztetés nem vezetne eredményre, úgy felek a jogvita eldöntésére kikötik a per tárgya és értéke szerint hatáskörrel rendelkező bíróság illetékességét.

A jelen megállapodás – mely 3 egyező példányban készült – a felek, mint akaratukkal mindenben egyezőt jóváhagyólag aláírták.

Kelt………………………… ……………………………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tiszántúli Református Egyházkerület részéről | önkéntes kísérő |
| *projektgazda meghatalmazottja* |  |
|  |  |

1. Megfelelő táborhelyszín megjelölése, a többi táborhelyszín törlése [↑](#footnote-ref-1)
2. Kizárólag a beregdaróci és tivadari táborok esetében vehető igénybe [↑](#footnote-ref-2)
3. Kizárólag a berekfürdői, beregdaróci, tivadari táborhelyszínek esetében vehető igénybe [↑](#footnote-ref-3)
4. Sajátos nevelési igényű gyermek, tanuló az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd. A szakértői véleménynek minden esetben tartalmaznia kell a fogyatékosság vagy betegség megnevezését (BNO kódját), súlyosságát vagy az egészségkárosodás mértékét, végleges vagy időszakos voltát. Amennyiben a szakvélemény felülvizsgálati időpontot határoz meg, az igazolás érvényességének lejárta után új igazolást szükséges benyújtani. [↑](#footnote-ref-4)